קארפול קריוקי

קארפול קריוקי (באנגלית: Carpool Karaoke) הוא קטע חוזר בתוכנית "מופע הלייט נייט עם ג'יימס קורדן", בו מזמין המנחה ג'יימס קורדן מוזיקאים מפורסמים לשיר איתו את שיריהם בזמן שהוא נוהג במכונית.<ref></ref> המסלול עובר בדרך כלל בלוס אנג'לס, בתואנה שהנוסעים צריכים להגיע לעבודה ומעדיפים להשתמש בנתיב רב-תפוסה לנסיעה משותפת,<ref></ref> או בתואנה שיש צורך בהכוונה של מקומיים בעיר חדשה, כמו לונדון (עם אדל), ליברפול (עם פול מקרטני), ניו יורק (עם מדונה) או לאס וגאס (עם סלין דיון). הקטע החל ב-2015 כחלק מתוכנית הלייט נייט של ג'יימס קורדן והפך בשנת 2017 לתוכנית טלוויזיה נפרדת.

בשנת 2016 הכריזו אפל מיוזיק ו-CBS שהם הגיעו להסכם לפיו גרסת תוכנית הטלוויזיה של הקטע תשודר באופן בלעדי על ידי אפל מיוזיק. בתחילה הוכרז כי בסדרה יהיה מנחה יחיד שיופיע בכל פרק.<ref></ref><ref></ref> ב-9 בינואר 2017 דווח כי בכל פרק יופיע מנחה אחר.<ref></ref><ref></ref><ref></ref><ref></ref>

הגרסה הישראלית של התוכנית מבית כאן 11 החלה במאי 2017, בהנחיית ניקי גולדשטיין ובהשתתפות אמנים שונים, כגון אייל גולן, צביקה פיק, עידן רייכל ושירי מימון. בינואר 2021 עלתה עונה שנייה שצולמה במהלך מגפת הקורונה בישראל בהנחיית אודי כגן. בעונה השנייה השתתפו בין היתר שרית חדד, חנן בן ארי ונטע ברזילי.

== הרעיון לתוכנית ==
קורדן הסביר כי הקטע נעשה בהשראת מערכון בו השתתף עבור ספיישל הצדקה הבריטי "יום האף האדום 2011". בקטע, שנכתב ברוח תוכנית הטלוויזיה של קורדן "גווין וסטייסי", שר קורדן במכונית יחד עם ג'ורג' מייקל.<ref></ref>

קורדן כלל קטע של קארפול קריוקי עם הזמר גארי בארלו מלהקת Take That בסרט התיעודי "כשקורדן פגש את בארלו" משנת 2014. את הסרט ביים בן וינסטון.<ref>[http://www.bbc.co.uk/programmes/b0436ql3 BBC One: When Corden Met Barlow]</ref> קורדן הסביר ש"וינסטון ואני חשבנו תמיד שיש משהו מאוד משמח במישהו מאוד מאוד מפורסם שר את שיריו בסיטואציה רגילה. היה לנו רעיון פשוט: לוס אנג'לס, תנועה, מסלול הקארפול - אולי זה משהו שנוכל להוציא לפועל". בתחילה מוזיקאים לא התעניינו, אך כאשר קורדן הראה למריה קארי את הקליפ של ג'ורג' מייקל היא הסכימה להשתתף במופע כאורחת ראשונה.<ref></ref>

בשנת 2020 התגלה כי קורדן לא תמיד נהג ברכב במהלך הצילומים, והמכונית נגררת לפעמים.<ref></ref> קורדן הסביר כי היה צורך בגרירה בגלל בעיות בטיחות בקטעים שדורשים ריקודים או החלפת תחפושות. שיטה זו ננקטה בקטעים עם מייגן טריינור, מיגוס, קארדי בי, צ'אנס הראפר וג'סטין ביבר.<ref></ref>

== אורחים ==
הקטעים מתוכנית הלייט נייט הציגו אמנים כמו פול מקרטני, אדל, מיגוס, קרדי בי, מריה קארי, סלין דיון, ג'סטין ביבר, מדונה, ברונו מארס, בילי איליש, פו פייטרס, האחים ג'ונאס, ניק ג'ונאס, קולדפליי, ליידי גאגא, ג'ניפר לופז, קניה ווטס, בריטני ספירס, סטיבי וונדר, דמי לובאטו, אריאנה גרנדה, קייטי פרי, סלינה גומז, BTS, וואן דיירקשן, שון מנדס, הארי סטיילס, אד שירן, סיה, אלטון ג'ון, קארי אנדרווד ורד הוט צ'ילי פפרס, והם הפכו לפופולריים בערוץ היוטיוב של התוכנית.<ref></ref><ref name="nyp-carpool"></ref><ref name="billboard-cpk"></ref> בינואר 2016 קטע מהתוכנית עם אדל צבר 42 מיליון צפיות ביוטיוב תוך חמישה ימים, מה שהפך אותו לסרטון הפופולרי ביותר שמקורו בתוכנית לייט מאז 2013.<ref name="variety-adelekaraoke"></ref> נכון לנובמבר 2020 צבר הקטע 227 מיליון צפיות.<ref></ref><ref></ref>

ב-29 במרץ 2016 שידרה רשת CBS ספיישל עם אוסף של קטעי קארפול קריוקי בשעות צפיית השיא וכן קטע חדש עם ג'ניפר לופז.<ref name="variety-primetimespecial"></ref> הספיישל זכה בפרס אמי לשנת 2016.<ref name="Emmy"></ref> הרד הוט צ'ילי פייפרס הופיעו בקטע מ-13 ביוני 2016. במהלך הצילומים הציל הזמר אנתוני קידיס את חייו של תינוק. מאוחר יותר אמר קידיס, "אישה יצאה מביתה, אוחזת בילד ואומרת 'התינוק שלי, התינוק שלי, התינוק שלי לא יכול לנשום!' כולנו רצנו מעבר לרחוב, האישה דחפה את התינוק לזרועותיי, התינוק לא נשם וחשבתי, 'אני אנסה לעשות החייאה קטנה לתינוק ממש מהר, לראות אם אוכל להשיג קצת אוויר לילד הזה.' ניסיתי לפתוח את הפה של התינוק, שהיה נעול. אז התחלתי לשפשף את הבטן, בועות יצאו מהפה, העיניים התגלגלו חזרה למקומן, האמבולנס הופיע ומסרתי את התינוק, שכבר נשם טוב, וחזרנו לקארפול קריוקי".<ref></ref><ref></ref>

== השפעה ==
ערוץ הטלוויזיה "ספייק TV" השיק תוכנית בהשראת הקטע, שהוקרן בבכורה ב-Apple TV ב-12 בינואר 2017. את התכנית, שנקראה Caraoke Showdown, הנחה קרייג רובינסון. הנוסעים ניסו לעמוד באתגרים שונים בסגנון קריוקי בזמן נסיעה ברכב.<ref></ref><ref></ref>

הזמרת השוודית נאנה גרנוול הופיעה במלודיפסטיבלן בשנת 2020 עם שיר שכותרתו "קארפול קריוקי". מילות השיר מביעות את רצונה של הזמרת לשיר עם קורדן בתוכניתו.<ref></ref>

== התוכנית מבית Apple Music ==
בשנת 2016 הודיעה אפל מיוזיק כי תפיץ תוכנית טלוויזיה, המבוססת על הקטע של קורדן, ושמה Carpool Karaoke: The Series.<ref></ref> הסדרה הוקרנה בבכורה ב-8 באוגוסט 2017, עם פרקים חדשים בכל יום רביעי, הזמינים למנויי Apple Music.<ref></ref> היא חודשה לעונה שנייה בפברואר 2018<ref></ref> ולעונה שלישית ביולי 2019.<ref></ref>

== תוכניות טלוויזיה ==
{| class="wikitable"
! מדינה
! שם
! רשת שידור
! מנחה
! הקרנת בכורה
! מספר עונות
|-
| 
! קארפול קריוקי
| CBS, אפל מיוזיק
| ג'יימס קורדן ומגוון מנחים
| 9 באוגוסט 2017
| 3
|-
| 
! קארפול קריוקי<ref name="Israel"></ref>
| כאן 11
| ניקי גולדשטיין (עונה 1)אודי כגן (עונה 2 - הווה)
| 15 במאי 2017
| 3
|-
| 
! קארפול קריוקי<ref></ref>
| איטליה 1
| ג'ייק לה פוריה
| 27 באפריל 2017
| 1
|-
| 
! קארפול קריוקי ערביה<ref name="Elissa"></ref>
| דובאי TV
| הישאם אל האוויש
| 18 בפברואר 2018
| 1
|}

== ראו גם ==
* נסיעה משותפת

== הערות שוליים ==

קטגוריה:שירה
קטגוריה:תוכניות אירוח